*Основно училище „Васил Левски”, град Белене, обл. Плевен*

*…………………………………………………………………………………………………*

АЗ ОПОЗНАВАМ БЪЛГАРСКАТА ПРИРОДА ЧРЕЗ ИЗКУСТВО – ПРОЛЕТ, ЛЯТО, ЕСЕН, ЗИМА

*Програмен модул за интегриране на изкуствата в учебното съдържание по БЕЛ, Английски език, Човекът и природата, Изобразително изкуство, Музика и ДБТ в 4. клас, сезон Eсен.*

Програмният модул се състои от 25 урока, всеки с продължителност от 40 мин., като 20 от тях са в часовете от задължителната подготовка, 3 урока в часовете от Занимания по интереси за посещение на Метериологична станция и 2 урока в Занимания по интереси за изработване на макет на Слънчевата система.

**Срок за изпълнение на дейностите**: първи учебен срок - от 06.11.2017 г. до 20.11.2017 г., с продължителност две учебни седмици.

Темите и вида на уроците са съобразени с Училищния учебен план за учебната 2017/2018 година и със седмичното разписание на класа.

**Цели:**

* Разширяване и обогатяване на знанията на учениците за сезонните промени през есента, свързвайки го с изкуството и учебното съдържание по различни предмети;
* Създаване на умения за проучвателна работа – издирване, отсяване, систематизиране и представяне на знания по различен начин – учебен проект, презентация, постер, рисунка, изработване на предмети от декоративно-приложно изкуство, музикално изпълнение /песен, танц и свирене/, задаване на въпроси и т.н. според възможностите на учениците.
* Създаване на условия за самореализация на учениците, развиване на уменията им да представят информация по дадена тема с помощта на презентация, постер, рисунка, музикално изпълнение, танц и т.н.

**Очаквани резултати:**

* да могат да се изразяват с различни изразни средства /слово, рисунка, музика, танц, театър/ адекватно за възрастта и способностите си.
* да усъвършенстват комуникативните компетентности и формират навици всеки ученик да се представя пред публика.
* да разпознават и разбират емоционалното въздействие на различни видове изкуства.
* да изразяват свои впечатления за музикално произведение, картина, стихотворение със свои думи;
* да разбират единството и взаимовръзката на човека с природата;

**Форми на работа:** Учениците ще работят индивидуално и по групи (в екип).

**Дейности на учениците:** пишат съчинения, съчиняват рими, рецитират изучени стихотворения, работят за усвояване на знания върху граматичните категории, изучават песни, издирват произведения на изкуството, в които е отразена есента, изработват презентация, постер, пано, рисунка, декоративни елементи за интериор, представят в диалог литературно произведение, апликиране, учебен проект .

Необходими умения на учениците: умения за издирване, проучване, систематизиране и представяне на информация, умения за устно и писмено изложение, графични умения, изразяване на емоция чрез жестове, мимики и танц, умения за работа с мултимедийни продукти, обясняване на явления и намиране на пътища за практическото им приложение, анализиране на факти и явления от действителността, сравнение, съпоставяне и противопоставяне на факти, явления, правила и действия, в резултат на които възникват проблемни ситуации, формулиране на хипотези, изводи и опитната им проверка. Очаква се учениците да направят връзка с художествени текстове, песни и произведения на изкуството, изучавани в предишни класове.

В програмната единица са включени планове на уроци, основни моменти от учебната работа, оценка на изпълнението, заложена по програма, както и необходими ресурси.

|  |  |  |  |
| --- | --- | --- | --- |
| **Цели** | **Основни моменти от учебната работа** | **Очаквани резултати** | **База за оценяване на придобити умения** |
| **БЪЛГАРСКИ ЕЗИК И ЛИТЕРАТУРА** | | | |
| Усъвършенстване на уменията на учениците да четат правилно, да пишат грамотно, да създават собствен текст по словесна и визуална опора.  Усъвършенстване на уменията на учениците за възприемане на художествен текст.  Усъвършенстване на уменията на учениците за осмисляне на художествен текст и интерпретацията му при изучаване на достъпни за възрастта произведения. | 1. Писане на съчинение-описание по зададена тема. 2. Съчиняване на римушки. 3. Разглеждане на образци от худ.литература, свързани с темата. 4. Уместно използване на интонация при изговор на различни видове изречения по цел на изказване. 5. Различават различни видове изречения по цел на изказване. 6. Превръщане на един вид изречение в друг. | Учениците могат да създават писмен текст по дадена словесна опора;  Могат да съчиняват кратко стихче по дадени думи и рими;  Могат да откриват основни признаци на наблюдавани предмети явления и др.  Учениците могат да откриват съществителни имена, прилагателни имена и глаголи.  Учениците си служат с основните езикови и речеви единици в съответствие с комуникативната цел. | Учениците умеят да:   * Съчиняват художествен   текст – описание   * Съчиняват стих по дадена   опора.   * Редактират свой текст. * Четат изразително   литературни произведения.   * Разпознават различни   видове изречения по цел на изказване.   * Умеят да използват   уместно съществителни имена, прилагателни имена и глаголи.   * Драматизация на   художествено произведение  Допълнителна база за оценяване  - работен лист;  – тест върху изучавания раздел. |
| **ЧОВЕКЪТ И ПРИРОДАТА** | | | |
| Да се задоволи потребността на детето да учи и да се ориентира в заобикалящата го природна среда чрез:   * Развиване на интелектуалните му   способности да взема решения, основани на знания за природата и човека;   * Развитие на уменията за   комуникация и представяне на информация;   * Формиране на отношение към   природата чрез опознаване народните вярвания, свързани с есента:  – интерес, критичност, любознателност, търсене на доказателства и познавателни умения  – избор, разпознаване, сравняване, групиране, извеждане на заключения.  - умения за представяне на знания по различен начин – макет, постер, графично и т.н. | 1. На учениците се дава   възможност нагледно-образно да си представят движението на Земята около слънцето и около собствената си ос. Дава се възможност да се запознаят с научни названия, да работят с нагледни материали, да обсъждат наблюдения, да споделят опит.   1. Представят данни чрез   текст, макет, рисунки, схеми.   1. Организират и участват в   работа в група и представят резултати от групова работа.   1. Изработват в група макет   на Слънчевата система (тази дейност се извършва в ПИГ). | 1. Учениците разграничават звезди, планети, естествен и изкуствен спътник; описват движението на Земята около собствената си ос и около Слънцето и знаят промените, които настъпват в следствие на тези движения; различават естествен и изкуствен спътник. 2. Учениците могат да илюстрират Слънчевата система, разположението на планетите спрямо слънцето, на луната, спрямо земята; могат да сравняват големина, форма и отдалеченост от слънцето и да правят изводи, предположения и дискусия. 3. Спазват правила за безопасност при наблюдение. | Учениците умеят:   * Да представят данни чрез   текст, таблици, рисунки и макет.   * Да намират подходяща   информация в интернет.   * Да анализират и свързват   информация, получена от наблюдение в Метеорологична станция с информация, получена от други източници.   * До проявяват творчество,   извършват дейност в непозната ситуация, работят в екип.   * Споделят мнение в ролята   на изследовател.  Допълнителна база за оценяване – макет на Слънчевата система. |
| **МУЗИКА** | | | |
| Формиране на умения за пеене, слушане и музикална импровизация, музикално-ритмични движения, създаване на нагласи за общуване с музика.  Издирване на музикални произведения, в които е отразена темата за есента. | 1. Разучаване на песни   свързани с темата.   1. Съчиняване на ритмичен   съпровод към мелодия „Капчици дъждовни”   1. Подбор на подходящи   танцови стъпки и движения по фрагменти от „Есен“ – Вивалди и „Октомври.Есенна песен“ – Чайковски.   1. Слушане на музикално   произведение в изпълнение на пиано, определяне емоционалното въздействие и възпроизвеждане на образи чрез движение, рисунка или по друг начин, по избор на ученика. | 1.Учениците могат да възпроизвеждат мелодията и метро ритъма;  2.Могат да импровизират ритъм към подходящи музикални примери.  3. Могат да изразяват емоционално отношение с различни изразни средства. | Учениците умеят да:   * Изразяват личното си   емоционално отношение, артистичност, предпочитания.   * Импровизират танцови   движения върху музика.   * Ориентират се в   жанровото разнообразие на музиката. |
| **ИЗОБРАЗИТЕЛНО ИЗКУСТВО** | | | |
| 1.Изграждане на умения за изразяване на собствени мисли, чувства и отношение по „Брезовски овчари” на Златьо Бояджиев.  2.Стимулиране на учениците към свободно творческо взаимодействие с художествени произведения на известни български художници – Златьо Бояджиев „Родопски пейзажи”, Владимир Димитров-Майстора „Плодове“ , Стоян Венев „Сред своите герои”, Васил Бараков „Пейзаж”, Ненко Балкански „Натюрморт”.  3.Изясняване на връзки между изразни средства, материали и техники. | 1.Емоционално възприемане на  произведенията на изобразителното изкуство.  2.Изобразяване на пейзаж и  натюрморт свързани с тема Есен.  3.Учениците осъществяват  изобразителна дейност чрез различни материали и средства на живописта.  4.Подреждане на изложба с  ученическите творби и рисунка на есенен пейзаж върху стена. | 1.Изразяване на настроение и собствено отношение към красотата и специфичните особености на природата през есента.  2.Творчество и екипна работа. | Учениците умеят да:  1. Подбират подходящи изразни средства.  2. Определят преден и заден план на пейзаж.  3. Ориентират се обемно и пространствено.  4. Завършват работата си в определеното време.  5. Изразяват естетическо отношение към изработените художествени произведения. |
| **АНГЛИЙСКИ ЕЗИК** | | | |
| Усъвършенстване на уменията на учениците да активизират, научават и използват в контекст лексика по дадена тема на английски език. Учениците ще могат да:  1. Четат, ориентират се и разбират рецепти на английски език;  2. Натрупат и увеличат речниковия си запас от думи за храна, готвене и дейности в кухнята (глаголи за готвене, мерни единици и техните съкращения, последователност, готварски съдове).  3. Разработване на умения за четене и разбиране на непознат текст от малко позната сфера – готвене. - Развиване на говорни умения / обсъждане на предпочитанията и отношението към храната.  4. Преговарят, разширяват и научават речников запас от думи (цветове, сезони, плодове, зеленчуци)  5. Използването на звуци (мелодия, песен), ритъм, тон и подходящ акцент за изразяване на мисли и емоции на езика-цел  6. Използвайки песен за разработване на умения за слушане и четене за обща информация и детайлна информация, произношение.  Да интегрира умения за четене и писане в дейността  Да се даде на учениците практиката да идентифицират и анализират смисъла на една история  5. Развиват и използват стратегии за езикови умения;  6. Медупредметни и междукултурни връзки. | 1. Въвеждане на тема  Цикъла започва с ‚брейнсторминг‘ на лексика свързана с есента (месеци) и свързаните с нея цветове, плодове и зеленчуци.  2. Групиране на плодовете по цветове. Залепване на новата лексика от цветни листчета върху, на/под и около есенно дърво – превод на думите от английски на български език. 3. Затвърждаване на новата лексика. Припомняне на думи от цветовете и плодове и зеленчуци със затворени очи. Картинен речник.  Четене на картинен текст за явления и дейности през есента. **4. Рецепта за ПЪЛНЕНА ТИКВА.** Дискусия за строежа и съдържание на рецепта.  4.1 Прочит и превод на отделните части от рецептата в която всяка нова дума има картинка до себе си.  4.2 МОЯТ ПЪРВИ ГОТВАРСКИ РЕЧНИК - Попълване на картинен речник със същите картинки от рецептата с английската дума и нейния превод.  5. Изработване на ПЪЛНЕНА ТИКВА по рецептата на английски език с помощта само на картинния речник от предния час.  5.1 Разпределяне на отбори и отговорности.  5.2 Работа в групи за превод и дискусия на съставки, мерни единици и методи на приготвяне.  5.3 Термична обработка, почерпка с приятели и учители!  **7. ПЕСЕН – FOREVER AUTUMN**  7.1 Слушане на песента и гледане на картинен клип онагледяващ текста.  7.2 Дискусия за тематика и лексика.  (ако е нужно повторно слушане с друг клип)  7.3 Активно слушане и писане – слушане със записване на чути, познати думи и фрази върху есенни листа. Осъждане на общия списък с думи на дъската – правопис, произношение и значение. Попълване на липсващи думи или изречения.  7.4 Слушане с текст – учениците слушат и гледат клип с текста на песента.  7.5 Попълване на липсващи думи от песента с последвала проверка – поредно слушане.  7.6 Превод на песента. Дискусия на възможни ситуации и контекст, които са накарали твореца да напише песента; граматика, изрази и думи, значения, произношение.  7.7 „Драматизация“ на песента –танц с движения по текста.  8. Забавни дейности – кръстословици, откриване на думи, и други. | • придобиване на забавно взаимодействие на целевия език;  • усвояване на лексика и знания по приятен игрови и интерактивен начин;  • ситуативно усвояване на нови думи и структури;  • създаване на чувство в ученика, че езика може да се учи по забавен, увлекателен начин. | • Коментари по граматика и произношение и езикова компетентност преди, по време на и в края на дейностa. • В края на часа, учениците се насърчават да направят самооценка или оценка на партньорите си и резултата от дейността. След това учителят трябва да заключи, на какво учениците трябва да обърнат внимание.  • Обсъждане на чувства и емоции породени от песента.  • Сътворяване на възможни ситуации и контекст, които са накарали твореца да напише песента. • Оценката може да приема различни форми, като например попълване на текстове с пропуснати думи -рецепта, песен, кръстословици, намиране на думи. Под формата на игра децата могат да бъдат оценени индивидуално или групово.  Допълнителна база за оценяване  Тест върху изучавания раздел  Картинен готварски речник  Работни листи |
| **ДОМАШЕН БИТ И ТЕХНИКА** | | | |
| 1.Развитие на умение за работа в екип, интерактивност, стремеж към успех и самоутвърждаване.  2.Стимулиране на учениците да събират и сортират информация, да предлагат и дискутират идеи, които доказват в практически дейности.  3.Чрез практическата дейност се разширява технологичната им култура.  4.Разширяване на знанията за дълготрайността на материалите и умението да ги използват за изработка на различни предмети. | 1.Дискусия по темата „По какво се определя дълготрайността на материалите“.  2.Групиране на материалите според тяхната дълготрайност  - с най-голяма дълготрайност  - с най малка дълготрайност  - предмети с еднократна употреба  3.Какво е рециклиране и кои материали се поддават на тази обработка. | Всеки ученик умее:  1. Да изработва предмети за украса с конкретна тема Есен  2. Да използва различни начини за съчетаване на природните материали.  3. Да работи в екип.  4. Да използва различни комбинации за декориране.  5. Поощрява се творчеството и креативността. | 1. Оригиналност и завършеност на крайните продукти;  2. Тематично съответствие;  3. Използване на разнообразни материали;  4. Добра екипна работа, умение за разпределение на ролите в екипа. |
| **ЗАНИМАНИЯ ПО ИНТЕРЕСИ** | | | |
| Развитие на умения за представяне на знания по различен начин – макет, постер, графично и т.н. | 1. Практическо приложение на  знанията за Слънчевата система. Изработване на макет. | Изработени 3 макета на тема: Слънчева система | 1.Завършеност на макета;  2.Точно и прецизно  изпълнение, спазване на големина и обеми;  3.Добра екипна работа,  умение за разпределяне на ролите и дейностите в екипа. |
| **УЧЕБНО НАБЛЮДЕНИЕ В МЕТЕОРОЛОГИЧНА СТАНЦИЯ** | | | |
| Развитие на уменията за наблюдателност;  Формиране на позитивно отношение към природата;  Умения за практическо приложение на знанията за измерването на климатични елементи. | 1. Запознаване с различни апарати и уреди, които са се използвали преди и които се използват сега за прогнозиране на времето.  2. Наблюдение на синоптична карта и движение на въздушните маси в реално време.  3. Беседа със специалист метеоролог | 1.Учениците получават най-обща представа за атмосферно налягане, облачност и някои видове вятър /фьон и щорм/.  2.Запознаване с видове облаци – високи, ниски и средни. Определяне височината на облаците – окомерно, с балони или с прожектори.  3. Учениците разбират практическото значение от прогнозиране на времето, измерване влажността на въздуха, измерване количеството валежи. | * Да анализират и свързват   информация, получена от наблюдение в Метеорологична станция с информация, получена от други източници.   * Да прилагат на практика   уменията за измерване на климатични елементи |

УЧЕБЕН ПЛАН

БЪЛГАРСКИ ЕЗИК И ЛИТЕРАТУРА - 4 учебни часа;

* + Час за развитие на комуникативно – речевите умения :
* Поправка на художествено описание на природна картина „Есен ” Николай Хайтов – 1 час;
* Извънкласно четене „Есен”- Елин Пелин – учене в диалог – 1 час – място на провеждане - Библиотека;

- Четене– „Майката и врабчето” – Леда Милева - 1 час;

- ЗИП „Съчиняване на есенни рими” – 1 час – урокът ще се проведе с участието на детския поет Марин

Тачков.

ЧОВЕК И ПРИРОДА – 2 учебни часа

* + Урок за нови знания - „Защо се сменят сезоните“;
  + Урок за нови знания – „Слънцето и луната“

ЗАНИМАНИЯ ПО ИНТЕРЕСИ – 5 учебни часа

- Изработване на макет „Слънчева система“, като се използват различни природни материали, рисунка и

изкуствени материали.

- Учебно наблюдение в метеорологична станция

МУЗИКА – 2 учебни часа

* + Разучаване на песните „Есен“, съчиняване на ритмичен съпровод към мелодия „Капчици дъждовни“ – 1 час;
  + Слушане на фрагменти от „Есен“ – Вивалди и „Октомври.Есенна песен“ – Чайковски. Изразяване на емоционалното въздействие и възпроизвеждане на образи чрез движение, рисунка или по друг начин по избор на ученика. – 1 час. Този урок ще се проведе в Музикалната школа гр. Белене, като музикалното изпълнение ще е на дете от класа.

ИЗОБРАЗИТЕЛНО ИЗКУСТВО – 4 учебни часа.

Тема: „Нови техники в изобразителното изкуство”

* + Нови знания – Свързване с предходната тема „Бреговските овчери” на Златьо Бояджиев, „Цветя”- Владимир Димитров-Майстораи др. художници, нови техники, начин на изпълнение-пейзаж на тема „Есен”
  + Практическа дейност – Класът е разделен на групи, рисунка върху стена, стъкло,/витрина/, керемида, кратунка.

Следващите 2 часа – практическа работа-завършване на рисунките, анализ на резултатите и

аранжиране на изложба.

АНГЛИЙСКИ ЕЗИК – 6 учебни часа

* + „Есенни цветове, плодове и зеленчуци“
  + „ Есенни дейности и явления“
  + „Пълнена тиква – рецепта и приготвяне“
  + „ Forever Autumn“ – песен и танц – 2 учебни часа.

ДОМАШЕН БИТ И ТЕХНИКА – 2часа

Тема:”Дълготрайност на материалите”

* + Нови знания-Учениците ще се запознаят с различни видове материали и дълготрайността им според предназначението. Какво е рециклиране? Какви природни материали са характерни за есента – учениците се разделят на две групи, едната декорира кошница, а другата ще изработи пано „Есен”.
  + Практическа дейност-придаване на завършен вид на изделията. Часовете ще се проведат в класната стая.

ОБЩИ РЕСУРСИ И БЕЛЕЖКИ:

Тази програмна единица е разработена, за да изгради и усъвършенства у учениците следните умения:

1.Да съчиняват собствен текст по зададена тема;

2.Да откриват различни части на речта в художествен текст;

3.Да разберат и осъзнаят смяната на годишните времена от гледна точка на науката, да добият представа за уреди и апарати за измерване температура, влажност на въздуха и различните природни явления;

4.Да добият представа за Слънчевата система чрез практическо-нагледнообразно представяне;

5.Да познават и използват изразните средства на различни видове изкуства;

6.Да прилагат научените знания в практиката, да намират лесно практически решения;

7.Да оценяват постиженията си и да се гордеят с тях;

8.Да владеят и управляват емоциите си;

9.Да показват своите знания и умения по подходящ начин пред съученици и публика.

|  |
| --- |
| ИНДИВИДУАЛНА ЧАСТ:  Учениците пишат различни текстове, извършват изследователска дейност, изработват рисунки , украсяват кошница , изработват пано, рецитират стихове, изработват макет на Слънчева система, изработват презентация, съчиняват римушки и броилки, пресъздават настроение чрез рисунка и танц, усещат разликата в начина на пресъздаване на едно и също природно явление чрез различни изразни средства .  ГРУПОВА ЧАСТ:  Учениците изготвят табло и макет, разучават песни и подготвят танц, подреждат изложба, изпълняват готварска рецепта и презентират готова продукция, подреждат готовите изделия в изложба, търсят начини да се рекламират.  ПРИЛОЖЕНИЕ: Работни листи и протоколи за дейност.  ОБРАТНА ВРЪЗКА: В края на програмния модул на учениците се задават въпросите:  Полезно ли беше за вас работата по модул Есен?  Коя от дейностите най-много Ви допадна?  Какво Ви затрудни в работата по модула?  С кои дейности бихте искали да продължим да работим?  По какъв начин работата по този модул ви помогна да научите повече?  След реализиране на програмната единица се прави задълбочен анализ на резултатите в професионалната учебна общност, последвано от споделяне на придобития опит с цялата педагогическа колегия чрез презентация.  ИЗГОТВИЛИ: Професионална учебна общност в ОУ „Васил Левски” – Белене:  Величка Петкова –главен учител  Галя Дамянова – ст. учител ЦДО  Диана Николова – ст. учител ИИ и технологии  Росица Крекманова – учител АЕ. |